ดิฉันได้รับวัคซีนพิษสุนัขครบคอร์สแล้วไปเมื่อปี 60 แล้วได้รับกระตุ้นมาโดยตลอดล่าสุดกระตุ้น 2 เข็ม ไปวันที่ 1 และ 4 กุมภาพันธ์ 64 (เนื่องจากเกิน 6 เดือน)และหนึ่งเข็ม ในวันที่ 12 กุมภา 22 กุมภา, 3 มีนา และล่าสุดคือ 8 มีนา รวมๆแล้วใน 1 เดือนกว่าโดนไป ุ6 เข็มกระตุ้น (เพราะต้องป้อนยาแมวค่ะ เลยโดนกัด-ข่วน โดนไอใส่หน้าบ่อยในช่วงที่ผ่านมา)แล้ววันนี้แมวมาดมที่แผลตกสะเก็ดค่ะ แมวได้รับวัคซีนพิษสุนัขและวัคซีนอื่นๆครบทุกปี แต่เค้ามักจะออกไปนอกบ้าน ไม่ทราบว่าดิฉันต้องไปกระตุ้นอีกไหมคะ การฉีดกระตุ้นบ่อยๆดังที่กล่าวมาจะทำให้มีภูมิสูงได้มากสุดกี่วันคะขอบค่ะ
สวัสดีค่ะ การที่แมวมาดมแผลที่ตกสะเก็ดนั้น มีโอกาสที่จะรับเชื้อโรคพิษสุนัขบ้าได้น้อยมากๆ โดยเชื้อโรคพิษสุนัขบ้านั้น จะติดต่อกันทางการสัมผัสน้ำลายของสัตว์โดยตรง เช่นถูกกัดหรือข่วน หรือสัตว์มาเลี้ยงแผลสด เป็นต้นดังนั้นไม่น่าจะต้องมีความจำเป็นที่จะต้องไปกระตุ้นวัคซีนซ้ำอีก และถ้าเคยกระตุ้นมาหลายๆครั้งแล้วในอดีตดังกล่าวมา ภูมิคุ้มกันก็น่าจะอยู่ได้นานถึงประมาณ 1-2 ปีค่ะ การไปกระตุ้นบ่อยๆ ไม่ได้ทำให้มีภูมิคุ้มกันได้มากขึ้น ไม่จำเป็นต้องกระตุ้นซ้ำหากไม่มีข้อบ่งชี้ค่ะ